Pūla (Anglija)

Pūla (; ) ir ostas pilsēta Dorsetā, Anglijas dienvidrietumos, Bornmutas, Kraistčērčas un Pūlas unitārajā pašvaldībā. Izvietojusies grāfistes dienvidaustrumos pie Pūlas līča  no grāfistes centra Dorčesteras un  no valsts galvaspilsētas Londonas centra. Pūlas osta tiek uzskatīta par otru lielāko dabīgo ostu pasaulē pēc Sidnejas Austrālijā. Nozīmīgs kūrorts un jahtu būves centrs.

 Vēsture 
Pūlas pilsētas nosaukums vēstures avotos pirmoreiz minēts 1196. gadā, bet Pūlas līcis kā ērta osta bija zināma jau kopš romiešu laikiem. Pēc normaņu iekarojuma Pūla izauga par nozīmīgu ostu, saistītu galvenokārt ar vilnas eksportu. 1248. gadā Pūlas lords pārdeva pilsētniekiem brīvību hartiju, lai iegūtu līdzekļus Septītajam krusta karam uz Svēto Zemi. 1568. gadā karaliene Elizabete I piešķīra Pūlai grāfistes boro statusu.

No 16. gadsimta Pūla kļuva par nozīmīgu ostu tirdzniecībai ar Ziemeļameriku, sevišķi Ņūfaundlendu. Uz Ameriku veda sāli un provīziju, no turienes uz Eiropu — sālītas un kaltētas zivis, bet mājās uz Pūlu — vīnu, olīveļļu un sāli. 18. gadsimta pirmajā pusē Pūlas ostā bija Anglijā lielākais kuģu skaits tirdzniecībai ar Ziemeļameriku. Ostas izaugsme ievērojami sekmēja arī pilsētas attīstību un labklājību. 19. gadsimta sākumā beidzās britu monopols attiecībā uz zveju Ņūfaundlendas piekrastē, bet Pūlai to aizstāja straujā industrializācija. 1847. gadā pilsētu savienoja dzelzceļa līnija. Sakarā ar arvien lielāku kuģu nonākšanu tirdzniecības flotēs Pūlas relatīvi seklā osta zaudēja savu nozīmi un pilsēta kļuva par tūrisma un burāšanas centru.

Otrā pasaules kara laikā Pūlas osta bija trešais lielākais iekāpšanas punkts Normandijas operācijas nodrošināšanai un pēc tam kalpoja par bāzi sabiedroto spēku apgādei Eiropā. Pilsēta ievērojami cieta gaisa bombardēšanā, kas izraisīja ekonomikas lejupslīdi pēckara gados.

1974. gada administratīvajā reformā Pūla tika izdalīta kā Dorsetas nemetropoles grāfists atsevišķs distrikts. 1997. gadā reorganizēta par unitāro pašvaldību, bet 2019. gadā apvienota ar Bornmutu un Kraistčērču vienotā unitārajā pašvaldībā, kas iekļauj visu Dienviddorsetas aglomerāciju ar 465 tūkstošiem iedzīvotāju.

 Atsauces 

 Ārējās saites 

Kategorija:Anglijas pilsētas
Kategorija:Dorseta